Diari Oficial de la Generalitat Valenciana


Sumari del DOGV 6416, del 14-12-2010 (2010/13768)

Informació pública de l'alternativa del Programa d'Actuació Integrada per al Desenvolupament Urbanístic de la Unitat d'Execució Número 6 de les normes subsidiàries de l'Eliana.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6416

Data del DOGV
:   14-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13646


Data del document
:   19-11-2010

Organisme emissor
:   Agrupació d'Interés Urbanístic UE-6 l'Eliana

Tipus de document
:   Anunci

Descriptors 

:   * Eliana, l'
    * empresa privada
    * pla d'urbanisme

Informació pública de l'alternativa del Programa d'Actuació Integrada per al Desenvolupament Urbanístic de la Unitat d'Execució Número 6 de les normes subsidiàries de l'Eliana. [2010/13900]  
El Ple de l'Ajuntament de l'Eliana, en la sessió celebrada el dia 29 de juliol de 2010, va acordar l'inici del procediment per al desenvolupament per gestió indirecta del Programa d'Actuació Integrada de la Unitat d'Execució Número 6 de les normes subsidiàries de l'Eliana, i va aprovar les bases particulars que regiran el concurs per a la selecció d'agent urbanitzador per gestió indirecta del programa d'actuació integrada per al desenvolupament de les esmentada unitat d'execució, les quals van ser publicades en el Diari Oficial de la Comunitat Valenciana número 6339, de 24 d'agost de 2010.  
L'Agrupació d'Interés Urbanístic de la UE-6, amb domicili en el carrer del Molí, número 6, 2, 1, de l'Eliana, a l'empara del que preveu la Llei 16/2005, de 30 de desembre, Urbanística Valenciana (LUV), i el Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística (ROGTU), ha formulat una alternativa tècnica de programa d'actuació integrada per a l'àmbit esmentat.  
L'Agrupació d'Interés Urbanístic de la UE-6, en qualitat d'aspirant a agent urbanitzador de l'esmentat programa d'actuació integrada, comunica a través d'este anunci que exposarà al públic una alternativa tècnica constituïda per la memòria justificativa i el preceptiu projecte d'urbanització; el planejament que establix l'ordenació detallada de l'àmbit que es desenvoluparà és el previst en les normes subsidiàries de l'Eliana.  
L'esmentada alternativa tècnica ha sigut protocol·litzada en la Notaria de Carmen Küster Santa-Cruz, sítia en el carrer General Pastor, número 19, 1a, de l'Eliana, i se n'ha dipositat una còpia en l'Ajuntament de l'Eliana, siti en la plaça del País Valencià, número 3, del dit municipi.  
En aplicació del que establix l'article 134 de la LUV, en relació amb l'article 293 del ROGTU, pertoca sotmetre el mencionat programa amb tota la documentació annexa, a informació pública per un termini d'un mes, des de la publicació de l'anunci en el Diari Oficial de la Comunitat Valenciana (DOCV). Durant el dit termini, la documentació esmentada així com l'expedient administratiu podran ser consultats, i es podrà sol·licitar una còpia o l'exhibició de l'acta de protocol·lització dels documents referenciats, així com presentar-hi al·legacions o suggeriments, en l'esmentada Notaria (tel. 043 246 733), o bé, en la Secretaria de l'Ajuntament de l'Eliana (tel. 532 197 621).   
L'Eliana, 19 de novembre del 2010.- El representant: Ricardo Espinosa Coll.